text: ডুমুরিয়া উপজেলা বাংলাদেশের খুলনা জেলার একটি প্রশাসনিক এলাকা।
  
  অবস্থান ও আয়তন 
  বাংলাদেশের দক্ষিণ পশ্চিমাঞ্চলের বিভাগীয় শহর খুলনা। এই জেলার ৯টি উপজেলার মধ্যে সর্ববৃহৎ উপজেলা ডুমুরিয়া। নদীমাতৃক ডুমুরিয়া উপজেলার আয়তন ৪৫৪.২৩ বর্গকিলোমিটার।
  অবস্থান: ২২°৩৯´ থেকে ২২°৫৬´ উত্তর অক্ষাংশ এবং ৮৯°১৫´ থেকে ৮৯°৩২´ পূর্ব দ্রাঘিমাংশ। 
  সীমানা: উত্তরে মনিরামপুর উপজেলা, অভয়নগর উপজেলা এবং ফুলতলা উপজেলা, দক্ষিণে বটিয়াঘাটা উপজেলা ও পাইকগাছা উপজেলা, পূর্বে খানজাহান আলী, খালিশপুর এবং সোনাডাঙ্গা থানা ও বটিয়াঘাটা উপজেলা, পশ্চিমে তালা উপজেলা, অভয়নগর উপজেলা, মনিরামপুর উপজেলা ও কেশবপুর উপজেলা।
  জলাশয় প্রধান নদী: শিবসা নদী ও সিংড়াইল। প্রধান বিল: বিল ডাকাতিয়া।
  প্রশাসন থানা গঠিত হয় ২৫ মার্চ ১৯১৮ এবং থানাকে উপজেলায় রূপান্তর করা হয় ১৯৮৩ সালে।
  
  প্রশাসনিক এলাকা 
  এই উপজেলার ইউনিয়নসমূহ হছে -
   ডুমুরিয়া ইউনিয়ন
   মাগুরাঘোনা ইউনিয়ন
   ভান্ডারপাড়া ইউনিয়ন
   সাহস ইউনিয়ন
   রুদাঘরা ইউনিয়ন
   গুটুদিয়া ইউনিয়ন
   শোভনা ইউনিয়ন
   খর্ণিয়া ইউনিয়ন
   আটলিয়া ইউনিয়ন
   ধামালিয়া ইউনিয়ন
   মাগুরখালী ইউনিয়ন
   রঘুনাথপুর ইউনিয়ন
   রংপুর ইউনিয়ন
   শরাফপুর ইউনিয়ন
  
  ইতিহাস 
  
  ডুমুরিয়ার ইতিহাস প্রাচীনতম। ধারণা করা হয় এ অঞ্চলটি পুন্ড্র এর অপভ্রংশ। পুন্ড্র সময়কালে এ অঞ্চলে বাগাদি ও বাছাড় নামে প্রধান দুটো জাতি বসবাস করতো। ঐতিহাসিক সতীশ চন্দ্র মিত্রের মতে দশম শতকে এ অঞ্চল মূলত ভারত রাজার অধীনে ছিল। মধ্যযুগে আলাউদ্দিন শাহ এবং হযরত শেখ আফজাল এর মাধ্যমে পঞ্চদশ শতাব্দীর মাঝামাঝি এ অঞ্চলে মুসলিম শাসন প্রতিষ্ঠিত হয়।
  
  জনসংখ্যার উপাত্ত 
  ২০১১ সালের আদমশুমারি অনুযায়ী মোট জনসংখ্যা ৩,০৫,৬৭৫।
  
  অর্থনীতি 
  চিংড়ি চাষ জীবিকার প্রধান উৎস। গলদা, বাগদা, হরিণা চিংড়ি চাষ হয় ঘেরে। আর ঘেরের আইলে চাষ হয় শীতকালীন সবজী, টমেটো, আলু, মটর, শীম, কুমড়ো, লাউ, শষা, করোলা, পটল ইত্যাদি। ইরি মৌসুমে প্রচুর ধান উৎপাদিত হয়। কৃষি নির্ভর অর্থনীতি ছাড়াও এখানে কুটির শিল্প বিদ্যমান। কুমোরেরা মাটির হাড়ি পাতিল, ফুলের টব তৈরি করে। জেলেরা মাছ ধরে আর জাল বুনে।
  
  নদ-নদী 
  ডুমুরিয়া উপজেলায় রয়েছে উল্লেখযোগ্য সংখ্যক নদী। এখানকার নদীগুলো হচ্ছে 
  শিবসা নদী
  তেলিগঙ্গা-ঘেংরাইল নদী
  ঘনরাজ নদী।,
  ভদ্রা নদী
  শালতা নদী
  
  প্রশাসনিক অঞ্চল
  খুলনা জেলাধীন ইউনিয়ন পরিষদসমূহের তালিকা
  
  বিশিষ্ট ব্যক্তিবর্গ 
   বিষ্ণু চট্টোপাধ্যায়, ব্রিটিশ বিরোধী সংগ্রামী নেতা।
   বিপ্লবী চারু চন্দ্র বসু (ব্রিটিশ বিরোধী স্বাধীনতা সংগ্রামে শহীদ)
   মাওলানা আহমদ আলী(স্বাধীনতা সংগ্রামী ও প্রখ্যাত সাংবাদিক)
   কমরেড আব্দুল মজিদ মাষ্টার, প্রখ্যাত কৃষক নেতা। 
   লে.কর্ণেল(অব.) এইচ.এম.আব্দুল গাফফার,বীর উত্তম। সাবেক মন্ত্রী।
   নারায়ন চন্দ্র চন্দ,সংসদ সদস্য ও প্রাক্তন মন্ত্রী।
   কমরেড কামাখ্যা প্রসাদ রায় চৌধুরী
   ড.আয়নুন নিশাত, বিশিষ্ট পানি বিশেষজ্ঞ।
   অধ্যাপক কে আলী, ঐতিহাসিক। 
  
   প্রফেসর ড. বিশ্বজিৎ চন্দ (অধ্যাপক,আইন বিভাগ রাজশাহী বিশ্ববিদ্যালয়)
  অধ্যাপক আব্দুল গনি মোল্যাহ (পরিচালক,বাংলাদেশ পঙ্গু হাসপাতাল)
  
  দর্শনীয় স্থান  
   ধামালিয়া জমিদার বাড়ি।
  চুকনগর বদ্ধভুমি
  আরশনগর শেখ শাহ আফজাল মসজিদ।
  
  চিত্রশালা
  
  আরও দেখুন 
   খুলনা জেলা;
   খুলনা বিভাগ;
   বাংলাদেশের উপজেলাসমূহ।
  
  তথ্যসূত্র
  
  বহিঃসংযোগ
  
   
   ডুমুরিয়া উপজেলা - জাতীয় তথ্য বাতায়ন।
  
  বিষয়শ্রেণী:ডুমুরিয়া উপজেলা
  বিষয়শ্রেণী:খুলনা জেলার উপজেলা
  বিষয়শ্রেণী:খুলনা বিভাগের উপজেলা
title: ডুমুরিয়া উপজেলা